ครม.ประกาศวันหยุด 4-5 พฤศจิกายน 2562 ในพื้นที่กรุงเทพฯ และนนทบุรี เพื่อรองรับการประชุมสุดยอดผู้นำอาเซียน แก้ปัญหาการจราจร
ครม.ประกาศวันหยุด 4-5 พฤศจิกายน 2562 ในพื้นที่กรุงเทพฯ และนนทบุรี เพื่อรองรับการประชุมสุดยอดผู้นำอาเซียน แก้ปัญหาการจราจรนางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงผลการประชุมคณะรัฐมนตรีว่า ที่ประชุมคณะรัฐมนตรี มีมติให้ประกาศวันหยุดพิเศษ ในวันที่ 4-5 พฤศจิกายน 2562 ในพื้นที่กรุงเทพมหานครและจังหวัดนนทบุรี เนื่องจาก ระหว่างวันที่ 2-6 พฤศจิกายน 2562 ประเทศไทย จะเป็นเจ้าภาพจัดการประชุมสุดยอดผู้นำอาเซียน ณ ศูนย์การแสดงสินค้าและการประชุม Impact เมืองทองธานี เพื่อแก้ปัญหาการจรารในช่วงเวลาดังกล่าว และให้เลื่อนการประชุมคณะรัฐมนตรี ในวันอังคารที่ 5 พฤศจิกายน เป็นวันพุธที่ 6 พฤศจิกายนแทนนอกจากนี้ ที่ประชุมยังรับทราบ กำหนดการจัดประชุมคณะรัฐมนตรีอย่างเป็นทางการนอกสถานที่ ระหว่างวันที่ 11-12 พฤศจิกายน 2562 ที่จังหวัดกาญจนบุรีและลงพื้นที่จังหวัดราชบุรี